**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.07.2020, ora 08.00 – 18.07.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 18.07.2020, ora 07.00**

**RÂURI**

**I.N.H.G.A**. a emis o **AVERTIZARE Hidrologică, cod galben şi Portocaliu**, valabilă în intervalul 17.07.2020, ora 15:00 – 20.07.2020, ora 24:00, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE** pe unele râuri din bazinele hidrografice **Vişeu, Iza, Tur, Someş, Mureş, Crişuri, Bega Veche, Bega, Timiş, Bârzava, Moraviţa, Caraş, Nera, Cerna, Drincea, Desnăţui, Jiu, Olt, Suceava, Moldova, Bistriţa, Trotuş, Prut**, astfel:

**- Cod Galben:** **În intervalul 17.07.2020, ora 15:00 – 20.07.2020, ora 24:00,** pe râurile din bazinele hidrografice: Vişeu, Iza, Tur **(judeţele: Maramureş şi Satu Mare),** Someşul Mare **(judeţul Bistriţa Năsăud)**, Someşul Mic **(judeţele: Cluj şi Bihor),** Someş – afluenţii aferenţi sectorului aval S.H. Dej **(judeţele: Cluj, Sălaj, Maramureş şi Satu Mare),** Crasna – bazin superior şi afluenţi bazin mijlociu şi inferior **(judeţele: Sălaj şi Satu Mare),** Barcău – bazin superior şi afluenţi bazin mijlociu şi inferior **(judeţele: Sălaj şi Bihor),** Crişul Repede –bazin superior şi afluenţi bazin mijlociu şiinferior **(judeţele: Cluj şi Bihor),** Crişul Negru **(judeţele: Bihor şi Arad),** Crişul Alb **(judeţele: Hunedoara şi Arad),** Arieş **(judeţele: Alba şi Cluj),** Mureş – afluenţii aferenţi sectorului aval confluenţă Târnave **(judeţele: Alba, Sibiu, Hunedoara şi Arad),** Bega Veche, Bega **(judeţul Timiş),** Timiş, Bârzava, Moraviţa, Caraş, Nera **(judeţele: Timiş şi Caraş Severin),** Cerna **(judeţele: Gorj şi Caraş Severin),** Drincea**,** Desnăţui **(judeţele: Mehedinţi şi Dolj),** Jiu – bazin amonte S.H. Podari **(judeţele: Hunedoara, Gorj, Mehedinţi şi Dolj),** Olt – afluenţii aferenţi sectorului aval S.H. Sebeş Olt – amonte Ac Ioneşti **(judeţele: Sibiu, Vâlcea şi Argeş),** Olteţ **(judeţele: Gorj, Vâlcea şi Olt).**

**În intervalul 18.07.2020, ora 10:00 – 20.07.2020, ora 24:00,** pe râurile din bazinele hidrografice: Mureş – bazin superior amonte S.H. Glodeni **(judeţele: Harghita şi Mureş),** Târnava Mică – bazin superior şi afluenţi bazin mijlociu şi inferior, Târnava Mare – bazin superior şi afluenţi bazin mijlociu şi inferior **(judeţele: Harghita, Mureş, Sibiu şi Alba),** Olt – bazin superior şi afluenţii aferenţi sectorului amonte S.H. Sebeş Olt **(judeţele: Harghita, Covasna, Braşov şi Sibiu),** Suceava – bazin superior şi afluenţi bazin mijlociu şiinferior **(judeţul Suceava)**, Moldova – bazin superior şi afluenţi bazin mijlociu şiinferior **(judeţele: Suceava şi Neamţ)**, Bistriţa – bazin superior şi afluenţi bazin mijlociu şiinferior **(judeţele: Suceava, Neamţ, Harghita şi Bacău),** Trotuş – bazin superior şi afluenţi bazin mijlociu şiinferior **(judeţele: Harghita, Covasna, Neamţ şi Bacău).**

**– Cod Portocaliu: În intervalul 17.07.2020, ora 24:00 – 20.07.2020, ora 12:00,** pe râurile din bazinele hidrografice: Crişul Negru **(judeţele: Bihor şi Arad),** Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ **(judeţele: Hunedoara şi Arad),** Mureş – afluenţii aferenţi sectorului aval confluenţă Târnave **(judeţele: Alba, Sibiu, Hunedoara şi Arad),** Bega Veche, Bega **(judeţul Timiş),** Timiş, Bârzava, Moraviţa, Caraş, Nera **(judeţele: Timiş şi Caraş Severin),** Cerna **(judeţele: Gorj şi Caraş Severin),** Jiu – bazin amonte S.H. Răcari **(judeţele: Hunedoara, Gorj, Mehedinţi şi Dolj),** Olt – afluenţii de dreapta aval confluenţă Cibin – amonte Ac. Ioneşti **(judeţele: Sibiu şi Vâlcea),** Olteţ – bazin superior şi afluenţi bazin mijlociu **(judeţele: Gorj şi Vâlcea).**

**În intervalul 18.07.2020, ora 10:00 – 20.07.2020, ora 12:00,** pe râurile din bazinele hidrografice: Vişeu, Iza, Tur **(judeţele: Maramureş şi Satu Mare),** Someşul Mare **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Cluj şi Bihor),** Someş – afluenţii aferenţi sectorului aval S.H. Dej **(judeţele: Cluj, Sălaj, Maramureş şi Satu Mare).**

**În intervalul 17.07.2020, ora 15:00 – 19.07.2020, ora 12:00,** s**e menţine CODUL PORTOCALIU** pe râulPrut – sector aval S.H. Oancea, ca urmare a tranzitării ȋn regim controlat prin Ac. Stânca Costeşti a viiturilor formate anterior ȋn amonte de intrarea ȋn ţară **(judeţul Galaţi).**

**Fenomenele hidrologice periculoase se pot produce cu probabilitate și intensitate mai mare pe unele râuri din judeţele: Caraş Severin, Hunedoara, Gorj, Mehedinţi şi Vâlcea.**

**Se menționează că fenomenele hidrologice periculoase se pot produce mai ales pe afluenții de grad inferior ai râurilor menţionate.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- ***Către Prefecturile Judeţelor:*** *Alba, Arad, Argeş, Bacău, Bihor, Bistriţa-Năsăud, Braşov, Caraş-Severin, Cluj, Covasna, Dolj, Gorj, Harghita, Hunedoara, Maramureş, Mehedinţi, Mureş, Neamţ, Olt, Satu Mare, Sălaj, Sibiu, Suceava, Timiş şi Vâlcea (25 prefecturi)* ***– COD GALBEN;***

***- Către Prefecturile Judeţelor:*** *Alba, Arad, Bihor, Bistriţa-Năsăud, Caraş-Severin, Cluj, Dolj, Galaţi, Gorj, Hunedoara, Maramureş, Mehedinţi, Satu Mare, Sălaj, Sibiu, Timiş şi Vâlcea (17 prefecturi****) COD PORTOCALIU.***

**Debitele au fost, în general, staționare,** exceptând râurile din bazinele hidrografice ale Crasnei, Barcăului, Crișurilor, Begăi, Timișului, Bârzavei, Moraviței, Carașului, Nerei, Cernei, afluenților de dreapta ai Siretului, bazinul superior al Jiului, cursul mijlociu și inferior al Mureșului, unii afluenți ai Oltului inferior și cursul superior al Siretului, unde au fost în creștere ca urmare a precipitațiilor căzute în interval și propagării. Pe râurile din bazinele hidrografice ale Prutului, Bârladului și pe cursul mijlociu și inferior al Siretului, debitele au fost în scădere.

Debitele se situează la valori sub mediile multianuale lunare, cu coeficienţi moduli cuprinşi între 30-90% din mediile multianuale lunare, mai mari (în jurul și peste normalele lunare) cursul superior al Trotuşului şi pe cursul Prutului şi mai mici (10-30% din normalele lunare) pe râurile din bazinele hidrografice Crasna și Bârlad, unii afluenți al Someșului (Lonea, Fizeș), afluenții Crișului Negru (Holod, Teuz) și pe unii afluenții ai Mureșului superior și mijlociu (Luț, Niraj, Comlod, Domald, Secaș, Sebeș, Pianu, Strei).

**Debitele vor fi, în general, staționare,** exceptând râurile din bazinele hidrografice ale Someșului Mic, Someșului, Crasnei, Barcăului, Crișurilor, Begăi, Timișului, Bârzavei, Moraviței, Carașului, Nerei, Cernei, cursul Siretului și afluenții săi de dreapta, bazinul superior al Jiului, Oltului și cursul mijlociu și inferior al Mureșului, unde vor fi în creștere ca urmare a precipitațiilor prognozate și propagării. Pe râurile din bazinele hidrografice ale Prutului, Bârladului și pe cursul superior al Siretului, debitele vor fi în scădere.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite, pe unele râuri mici din zonele de deal și munte din vestul, centrul și nordul țării, ca urmare a precipitațiilor sub formă de aversă, de scurtă durată cu caracter torențial prognozate.

Se menţine peste **COTELE DE APĂRARE** râul Prut, pe sectorul Fălciu – Oancea, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, după cum urmează :

**- COTELE DE INUNDAȚIE**: Prut – Şiviţa (435+24) jud. GL și Prut – Oancea (550+10)-jud.GL;

**- COTA DE ATENȚIE**: Prut – Fălciu (500+25) – jud.GL.

Se menține în vigoare **AVERTIZAREA HIDROLOGICĂ** nr. 40 din 17.07.2020.

**DUNĂRE**

**Debitul la intrarea în ţară (secţiunea Baziaş) în intervalul 17.07.2020 – 18.07.2020 a fost staţionar, având valoarea de 4500 m3/s**, sub media multianuală a lunii **iulie (5350 m3/s)**.

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi staţionar (4500 m3/s).**

În aval de Porţile de Fier debitele vor fi în scădere.

**Situaţia digurilor:** Râul Prut – digul incinta Brateşul de Sus şi Brateşul de Jos se află în faza I de apărare.

**2.** **Situația meteorologică în intervalul 17.07.2020, ora 09.00 – 18.07.2020, ora 06.00**

**A.N.M.** – Administraţia Naţională de Meteorologie a emis o **Avertizare Meteorologică**, valabilă în intervalul 17.07.2020, ora 14:00 – 19.07.2020, ora 22:00, vizând **instabilitate atmosferică,** Cod PORTOCALIU şi Galben, după cum urmează:

**MESAJ1:**

**- Cod Galben,** în intervalul 17.07.2020, ora 14:00 – 17.07.2020, ora 21:00, vizând **instabilitate atmosferică temporar accentuată,** în intervalul menționat, în zonele montane, vor fi perioade cu instabilitate atmosferică accentuată, ce se va manifesta prin averse, descărcări electrice și intensificări de scurtă durată ale vântului. Ploile vor avea și caracter torențial, iar în intervale scurte de timp sau prin acumulare se vor înregistra cantități de apă de peste 20...25 l/mp și izolat 35...45 l/mp.

**MESAJ2:**

**- Cod Galben,** în intervalul 17.07.2020, ora 21:00 – 18.07.2020, ora 09:00, vizând **instabilitate atmosferică temporar accentuată,** în Oltenia, Banat, Crișana și sud-vestul Transilvaniei, vor fi perioade cu instabilitate atmosferică accentuată, ce se va manifesta prin averse, descărcări electrice și intensificări de scurtă durată ale vântului. Ploile vor avea și caracter torențial, iar în intervale scurte de timp sau prin acumulare se vor înregistra cantități de apă de peste 20...25 l/mp și izolat 30...40 l/mp.**- Cod Portocaliu,** în intervalul 17.07.2020, ora 21:00 – 18.07.2020, ora 09:00, vizând **cantități de apă însemnate,** în Banat, sudul Crișanei și vestul Olteniei și al Carpaților Meridionali vor fi averse ce vor avea și caracter torențial, iar cantitățile de apă vor depăși local 30...40 l/mp și, izolat, 50...60 l/mp*.*

**MESAJ3:**

**- Cod Galben,** în intervalul 18.07.2020, ora 09:00 – 19.07.2020, ora 22:00, vizând **instabilitate atmosferică temporar accentuată,** în intervalul menționat, în vestul, sud-vestul și centrul țării, precum și în zona de munte, vor fi perioade cu instabilitate atmosferică accentuată, ce se va manifesta prin averse, descărcări electrice, intensificări de scurtă durată ale vântului, trecător cu aspect de vijelie și, izolat, grindină. Ploile vor avea și caracter torențial, iar în intervale scurte de timp sau prin acumulare se vor înregistra cantități de apă de peste 15...25 l/mp și izolat 30...40

l/mp*.*

**- Cod Portocaliu,** în intervalul 18.07.2020, ora 09:00 – 19.07.2020, ora 22:00, vizând **cantități de apă însemnate, î**n Oltenia, local în Transilvania, Maramureș și la munte vor fi averse ce vor avea și caracter torențial, iar în intervale scurte de timp, dar mai ales prin acumulare, cantitățile de apă vor depăși 40 l/mp și pe arii restrânse, îndeosebi în nordul Olteniei, sud-vestul Transilvaniei și vestul Carpaților Meridionali, 70...90 l/mp.

***În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj.***

Această Avertizare meteo a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comitete Judeţene pentru Situaţii de Urgenţă:

***Către PREFECTURILE JUDEŢELOR:*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Buzău, Caraş-Severin, Cluj, Covasna, Dâmboviţa, Galaţi, Gorj, Harghita, Hunedoara, Iaşi, Maramureş, Mehedinţi, Mureş, Neamţ, Prahova, Satu-Mare, Sălaj, Sibiu, Suceava, Vaslui, Vâlcea şi Vrancea* ***(30 prefecturi) – ATENŢIONARE Meteo COD GALBEN - MESAJ 1***

***Către PREFECTURILE JUDEŢELOR:*** *Alba, Bihor, Dolj, Hunedoara, Sibiu şi Vâlcea* ***(6 prefecturi) – Avertizare Meteo COD GALBEN - MESAJ 2***

***Către PREFECTURILE JUDEŢELOR:*** *Arad, Caraş-Severin, Gorj, Hunedoara, Mehedinţi şi Timiş* ***(6 prefecturi) – Avertizare Meteo COD PORTOCALIU – MESAJ 2***

***Către PREFECTURILE JUDEŢELOR:*** *Arad, Argeş, Bacău, Bihor, Braşov, Caraş-Severin, Covasna, Harghita, Mureş, Neamţ, Olt, Satu-Mare, Suceava, Vrancea şi Timiş* ***(15 prefecturi) – Avertizare Meteo COD GALBEN - MESAJ 3***

***Către PREFECTURILE JUDEŢELOR:*** *Alba, Arad, Argeş, Bihor, Bistriţa-Năsăud, Caraş-Severin, Cluj, Dolj, Gorj, Mehedinţi, Maramureş, Satu-Mare, Sălaj, Sibiu, Vâlcea şi Timiş* ***(16 prefecturi)- Avertizare Meteo COD PORTOCALIU- MESAJ 3***

**ÎN ŢARĂ**

**Pe parcursul zilei, cerul a fost variabil** în sud și sud-est și temporar noros în rest, iar din orele serii, nebulozitatea s-a accentuat treptat în jumătatea de vest a țării. După-amiaza și noaptea au fost averse și descărcări electrice în Banat, Crișana, Maramureș, în cea mai mare parte a Transilvaniei, Olteniei și a zonei de munte și pe arii restrânse în Muntenia și Moldova. Ploile au avut și caracter torențial, iar cantitățile de apă au depășit local 20...25 l/mp și izolat 40...45 l/mp (până la 46 l/mp la stația meteo Semenic). Vântul a suflat slab și moderat, iar în zona stației meteo Pătârlagele a luat aspect de vijelie (50 km/h). Temperaturile maxime s-au încadrat între 22 de grade la Ocna Șugatag și Cluj-Napoca și 34 de grade la Cernavodă. La ora 06 se înregistrau valori termice cuprinse între 8 grade la Miercurea Ciuc și 21 de grade la Râmnicu Vâlcea, Turnu Măgurele, Sulina și Constanța-dig.

***Observații*** - *de ieri dimineață, de la ora 06.00, au fost în vigoare 29 mesaje pentru fenomene meteorologice periculoase imediate, după cum urmează:*

*- 5 mesaje cod portocaliu: 4 de SRPV Timișoara și 1 de SRPV Bacău;*

*- 24 mesaje cod galben: 9 de SRPV Cluj, 8 de SRPV Sibiu, 6 de SRPV Bacău și 1 de CNPM Muntenia pentru SRPV Cluj****.***

**LA BUCUREŞTI**

**Vremea s-a menținut călduroasă la amiază,** astfel încât temperatura maximă a fost de 30 de grade la Băneasa, 31 de grade la Afumați și 32 de grade la Filaret. Cerul a fost variabil, iar vântul a suflat slab până la moderat. La ora 06.00, se înregistrau 17 grade la stația meteo Băneasa și 18 grade la Afumați și Filaret.

**3. Prognoza meteorologică în intervalul 18.07.2020, ora 09.00 – 19.07.2020, ora 09.00**

**ÎN ŢARĂ**

**În Oltenia, Banat, Crişana, Maramureş, Transilvania, precum şi în zonele montane şi submontane, vremea va fi instabilă** şi se va manifesta prin perioade cu înnorări accentuate, averse ce vor avea şi caracter torenţial, descărcări electrice, intensificări de scurtă durată ale vântului, trecător cu aspect de vijelie şi izolat grindină. Cantităţile de apă vor depăşi 30...40 l/mp şi pe arii restrânse, îndeosebi în nordul Olteniei, sud-vestul Transilvaniei şi vestul Carpaţilor Meridionali, 70...90 l/mp. În restul teritoriului vremea va fi în general frumoasă, local călduroasă, cu cer variabil, izolat ploi de scurtă durată, descărcări electrice şi pe arii restrânse uşoare intensificări ale vântului. Temperaturile maxime se vor încadra între 19 grade în Dealurile de Vest şi 34 de grade în Bărăgan, iar cele minime între 12 şi 22 grade.

**LA BUCUREŞTI**

**Vremea va fi frumoasă,** dar călduroasă. Cerul va fi variabil, cu uşoare intensificări după-amiaza şi seara, când la rafală se vor atinge viteze de până la 40...45km/h. Temperatura maximă va fi de 32...33 de grade, iar cea minimă de 18...19 grade, mai scăzută în zona preorăşenească spre 16 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**ABA Buzău Ialomiţa şi GNM CJ Prahova** informează despre **producerea unei poluări accidentale din cauza evacuării în pârâul Dâmbu de ape uzate, cu irizaţii de produse petroliere şi miros persistent de natură petrolieră, din staţia de epurare a SC GENTOIL SRL, zona mun. Ploieşti, jud. Prahova, la data de 17.07.2020, ora 10.00.** SGA Prahova a recoltat probe de apă amonte şi aval staţie de epurare. Imediat în amonte de gura de deversare, ca urmare a fenomenului de turbionare a apelor uzate care se produce din cauza debitului mare a apelor uzate evacuate în emisar, apa pârâului Dâmbu avea culoare puternic gălbuie şi prezenta pelicule şi irizaţii specifice produselor/reziduurilor petroliere; în aval se observă irizaţii la suprafaţa apei şi pete mici specifice produselor/reziduurilor petroliere în masa apei pârâului Dâmbu. Pe timpul controlului nu s-a putut identifica cu precizie cauza care a condus la evacuarea în pârâul Dambu a apelor uzate neepurate corespunzător, irizatii la suprafaţa apei şi pete mici specifice produselor/reziduurilor petroliere în masa apei pârâului Dâmbu. Se va reveni cu informaţii suplimentare.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 16.07.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţiile: AG-5 (comuna Oarja) și DJ-6 (municipiul Calafat).**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Braila** informează telefonic despre **un incendiu în desfăşurare, la un depozit ecologic de deşeuri, situat dincolo de periferia mun. Brăila, în com. Siliştea, sat Muchea, lângă DJ 202 Focşani-Brăila, jud. Brăila, care a afectat 800mp, din data de 17.07.2020, orele 17.00.** Se acţionează cu 4 autospeciale ale ISUJ Brăila, pentru stingerea incendiului. Titularul amplasamentului, Tracon SRL, a acţionat cu utilaje pentru acoperirea focarelor cu un strat de pământ, pentru limitarea incendiului. Incendiul a fost cauzat de autoaprinderea deşeurilor pe circa 30mp, datorită gazului metan emanat prin procese de digestie anaerobă, care s-a aprins datorită efectului de lupă pe taluzul depozitului, care s-a extins datorită vântului în rafale.

**2. În domeniul solului şi vegetaţiei:**

**ARBDD** informeaza telefonic că **la data de 17.07.2020, orele 15.00, a fost observat un incendiu de vegetaţie uscată, stuf şi papură, în cadrul Districtului Murighiol Sfântu Gheorghe, zona Sahalin Ciotica, jud. Tulcea**. Se va reveni cu informaţii suplimentare la stingerea incendiului.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 16-17.07.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE TRANSPARENȚĂ ȘI IT